Document ID: 32009R0322

32009R0322
L 101/9
SLUŽBENI LIST EUROPSKE UNIJE
20.04.2009.
UREDBA KOMISIJE (EZ) br. 322/2009
od 20. travnja 2009.
o trajnim odobrenjima određenih dodataka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezin članak 3. i članak 9.d stavak 1.,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (2), a posebno njezin članak 25.,
budući da:
(1)
Uredbom (EZ) br. 1831/2003 utvrđuje se odobravanje dodataka hrani za životinje za korištenje u hranidbi životinja.
(2)
Člankom 25. Uredbe (EZ) br. 1831/2003 utvrđuju se prijelazne mjere za zahtjeve za odobrenja dodataka hrani za životinje koji su podneseni u skladu s Direktivom 70/524/EEZ prije datuma primjene Uredbe (EZ) br. 1831/2003.
(3)
Zahtjevi za odobrenje dodataka navedenih u prilozima ovoj Uredbi podneseni su prije datuma primjene Uredbe (EZ) br. 1831/2003.
(4)
Početne napomene u vezi s tim zahtjevima, kako je predviđeno člankom 4. stavkom 4. Direktive 70/524/EEZ, proslijeđene su Komisiji prije datuma primjene Uredbe (EZ) br. 1831/2003. Stoga se s tim zahtjevima i dalje postupa u skladu s člankom 4. Direktive 70/524/EEZ.
(5)
Korištenje enzimskoga pripravka endo-1,4-beta-ksilanaze dobivenog od Bacillus subtilis (LMG S-15136) privremeno je odobreno za kokoši nesilice Uredbom Komisije (EZ) br. 358/2005 (3). Korištenje tog pripravka odobreno je bez vremenskog ograničenja za tovne piliće Uredbom Komisije (EZ) br. 1259/2004 (4), za prasad (odbijenu) Uredbom Komisije (EZ) br. 1206/2005 (5), za tovne svinje i tovne pure Uredbom Komisije (EZ) br. 516/2007 (6) te na 10 godina za patke Uredbom Komisije (EZ) br. 242/2007 (7). Dostavljeni su novi podaci u potporu zahtjevu za odobrenje bez vremenskog ograničenja za navedeni enzimski pripravak za kokoši nesilice. Procjena pokazuje da su zadovoljeni uvjeti utvrđeni u članku 3.a Direktive 70/524/EEZ za takvo odobrenje. Sukladno tomu, trebalo bi odobriti bez vremenskog ograničenja korištenje tog enzimskog pripravka kako je definiran u Prilogu I. ovoj Uredbi.
(6)
Korištenje enzimskoga pripravka endo-1,4-beta-ksilanaze dobivenog od Trichoderma longibrachiatum (IMI SD 135) privremeno je odobreno za kokoši nesilice, tovne svinje i odbijenu prasad Uredbom Komisije (EZ) br. 1436/1998 (8). Korištenje tog pripravka odobreno je bez vremenskog ograničenja za tovne piliće Uredbom Komisije (EZ) br. 2148/2004 (9) te za tovne pure Uredbom Komisije (EZ) br. 828/2007 (10). Dostavljeni su novi podaci u potporu zahtjevu za odobrenje bez vremenskog ograničenja za navedeni enzimski pripravak za kokoši nesilice i odbijenu prasad. Procjena pokazuje da su zadovoljeni uvjeti utvrđeni u članku 3.a Direktive 70/524/EEZ za takvo odobrenje. Sukladno tomu, trebalo bi odobriti bez vremenskog ograničenja korištenje tog enzimskog pripravka kako je definiran u Prilogu II. ovoj Uredbi.
(7)
Korištenje enzimskoga pripravka endo-1,3(4)-beta-glukanaze i endo-1,4-beta-ksilanaze, dobivenog od Penicillium funiculosum (IMI SD 101), privremeno je odobreno za prasad (odbijenu) i tovne patke Uredbom (EZ) br. 2148/2004. Korištenje tog pripravka odobreno je bez vremenskog ograničenja za tovne piliće Uredbom (EZ) br. 1259/2004, za kokoši nesilice i tovne pure Uredbom Komisije (EZ) br. 943/2005 (11) te za tovne svinje Uredbom (EZ) br. 1206/2005. Dostavljeni su novi podaci u potporu zahtjevu za odobrenje bez vremenskog ograničenja za navedeni enzimski pripravak za tovne patke i odbijenu prasad. Procjena pokazuje da su zadovoljeni uvjeti utvrđeni u članku 3.a Direktive 70/524/EEZ za takvo odobrenje. Sukladno tomu, trebalo bi odobriti bez vremenskog ograničenja korištenje tog enzimskog pripravka kako je definiran u Prilogu III. ovoj Uredbi.
(8)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak koji pripada skupini „Enzimi”, kako je definiran u Prilogu I., odobrava se bez vremenskog ograničenja kao dodatak hrani za životinje u hranidbi životinja pod uvjetima utvrđenima u tom Prilogu.
Članak 2.
Pripravak koji pripada skupini „Enzimi”, kako je definiran u Prilogu II., odobrava se bez vremenskog ograničenja kao dodatak hrani za životinje u hranidbi životinja pod uvjetima utvrđenima u tom Prilogu.
Članak 3.
Pripravak koji pripada skupini „Enzimi”, kako je definiran u Prilogu III., odobrava se bez vremenskog ograničenja kao dodatak hrani za životinje u hranidbi životinja pod uvjetima utvrđenima u tom Prilogu.
Članak 4.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. travnja 2009.

Labels: 0
16
17
6